FN มาตรการรัฐหนุนราคาวิ่งแรง 3 วันพุ่งกว่า 18% นิวไฮรอบ 1 เดือน โบรกฯวางแนวต้าน 1.85 บ.
FN มาตรการรัฐหนุนราคาวิ่งแรง 3 วันพุ่งกว่า 18% นิวไฮรอบ 1 เดือน โบรกฯ แนะซื้อเก็งกำไร วางแนวต้าน 1.85 บ. ล่าสุด ณ เวลา 10.36 น. อยู่ที่ 1.72 บาท บวก 0.12 บาท หรือ 7.50% สูงสุดที่ 1.80 บาท ต่ำสุดที่ 1.56 บาท ด้วยมูลค่าซื้อขาย 11.54 ล้านบาท
14 ม.ค. 2562

ผู้สื่อข่าวรายงานว่า ราคาหุ้น บริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN ล่าสุด ณ เวลา 10.36 น. อยู่ที่ 1.72 บาท บวก 0.12 บาท หรือ 7.50% สูงสุดที่ 1.80 บาท ต่ำสุดที่ 1.56 บาท ด้วยมูลค่าซื้อขาย 11.54 ล้านบาท

ทั้งนี้ ราคาหุ้น FN ปรับตัวเพิ่มขึ้น 3 วันติด นับตั้งแต่ราคาหุ้นอยู่ที่ระดับ 1.45 บาท เมื่อวันที่ 9 ม.ค.2562 นับเป็นการปรับตัวขึ้น 18.62% และยังปรับตัวขึ้นสูงสุดในรอบ 1 เดือน นับตั้งแต่ราคาหุ้นอยู่ที่ระดับ 1.72 บาท เมื่อวันที่ 12 ธ.ค.2561
โดย บล.ดีบีเอส วิคเคอร์ส (ประเทศไทย) ระบุในบทวิเคราะห์ จากกรณีที่รัฐออกมาตรการกระตุ้นกว่า 1 แสนล้านบาท รัฐบาลอัดฉีดผู้มีรายได้น้อยกระตุ้นการบริโภคในประเทศ ครม.เมื่อวานนี้ (20 พ.ย.) เห็นชอบมาตรการช่วยเหลือผู้มีรายได้น้อยที่ถือบัตรสวัสดิการแห่งรัฐวงเงินกว่า 1 แสนล้านบาท หวังช่วยเศรษฐกิจปีนี้เติบโตขึ้น 0.07% โดยมาตรการสรุปได้ดังตารางด้านล่างนี้
รวมทั้งยังกำลังพิจารณามาตรการช็อปช่วยชาติ ซึ่งคาดว่าจะเป็นช่วง 16 ธ.ค.61-15 ม.ค.62 โดยจะกำหนดสินค้าเฉพาะบางรายการเข้าร่วม เช่น การซื้อยางรถยนต์, การส่งเสริมการอ่าน โดยสามารถนำมาลดหย่อนภาษีได้ ดังนั้นประเด็นดังกล่าวจึงเป็นบวกกับกลุ่มค้าปลีก &amp; อาหาร &amp; ผลิตภัณฑ์ความงาม ที่จำหน่ายสินค้าราคาไม่สูง โดย FN เป็นหนึ่งในบจ.ที่ได้ประโยชน์
ด้าน บล.แอพเพิล เวลธ์ ระบุในบทวิเคราะห์ แนะนำ “ซื้อเก็งกำไร” หุ้น FN ประเมินแนวต้าน 1.85 บาท แนวรับ 1.55 บาท Cut 1.50 บาท